Ray Marcano

Ray Marcano () — amerikalik jurnalist, musiqa tanqidchisi, musiqachi va yana shu bilan birga olim ham boʻlib, 1980 va 1990-yillarda „Dayton Daily News“ uchun tibbiy muxbir, keyinchalik esa musiqa tanqidchisi sifatida tanilgan. U „Dayton Daily News“ gazetasiga egalik qiluvchi „Cox Media Group“ direktorlaridan biri boʻlgan. 2000-yilda u Qoʻshma Shtatlardagi eng yirik jurnalistika tashkiloti boʻlgan Professional Jurnalistlar Jamiyatining (SPJ) prezidenti boʻldi. Tashkilot tarixidagi ikkinchi qora tanli prezident.

 Hayot va ish faoliyati 
Marcano Bronx’s Monroe uy-joy loyihasida oʻsgan. U Ramp yulduzi boʻlish umidi bilan musiqa va sanʼat oliy maktabida ovoz, perkussiya va pianino boʻyicha tahsil olgan. Maktabda jazz-bas-gitarist Markus Miller bilan birga jazz guruhida boʻlgan, u keyinchalik Miles Devis va Herbi Xankok bilan birga ishlagan, ammo u professional jazz musiqachisi sifatida ishlay olish qobiliyatiga ega emasligini his qilgan.

Marcano oʻzining jurnalistlik faoliyatini 1980-yillarning boshida boshlagan. U taxminan 1981-yilda Oklaxoma shtatining Vinita shahridagi gazetada ishlay boshlaydi. 2 yillik ish faoliyatidan soʻng „Tulsa World“ga qoʻshildi. Oradan bir yil vaqt oʻtib, 1984-yilda Markano tibbiyotga ixtisoslashgan „Dayton Daily News“ gazetasida uzoq muddatli ish boshladi. Uning birinchi yangiliklari shifoxona toʻlovlarining davlat tahlili, baʼzi shifoxonalarda bemorlarni qanday qilib ortiqcha toʻlashi haqidagi hisobot edi. 1993-yilda AQSh hukumati Ogayo shtati Sogʻliqni saqlash departamenti „kasalxonaga yotqizish maʼlumotlari boʻlgan floppi disklarni oʻgirganida“, Marcano „osonlik bilan [ularni] sogʻliqni saqlash xarajatlari va protseduralaridagi nomuvofiqliklar haqidagi hikoyalarga aylantirdi“. U Nyu-York, Ogayo va Oklaxomada gazetalarda muxbir va muharrir sifatida ishlagan, shuningdek, „Orbitga qaytish“ kitobining muharriri. „Dayton Daily News“ uchun yozar ekan, uning sport boʻyicha yangiliklar menejeri sifatida u shunday dedi: „Menimcha, yangiliklar boʻlimlari xilma-xil boʻlishi muhim. … gazetalar butun jamiyatda sodir boʻlayotgan narsalarni aks ettira olishi kerak“.

 Keyingi ish faoliyati 
U 1909-yilda tashkil etilgan tashkilot tarixidagi ikkinchi qora tanli prezident edi. 2000-yilda u 300 boʻlim va 10 000 ta aʼzoga ega Qoʻshma Shtatlardagi eng yirik jurnalistika tashkiloti Professional Jurnalistlar Jamiyatining (SPJ) prezidenti boʻldi. U Dayton Daily News -ga egalik qiluvchi Cox Media Group kompaniyasining raqamli auditoriya oʻsishi boʻyicha direktori boʻldi. Hozirda u Rayt Davlat Universitetida assistent professori. Marcano 2013-yilda Islandiya universitetida Fulbrayt maxsus grantini oldi.

2014-yilda u FanBuzz.com sport veb-saytining muharriri boʻldi. Bu yerda 3 yil xizmat qilgan. U 2017-yildan boshlab mamlakatning eng yirik brendlarida, shu jumladan CNN va yana Janubiy qashshoqlik qonun markazida muharrir sifatida mustaqil ishlay boshladi. Yozuvchi sifatida uning tahrir ishi USA Today, The Columbus (Ogayo) Dispatch va Yahoo News nashrlarida chop etilgan. U 2021-yildan buyon „Dayton Daily News“ da haftalik yakshanba kuni fikr -mulohazalarini yozgan va bir qator nashrlar uchun mustaqil yangiliklar maqolalarini yozishda davom etmoqda.

 Manbalar 

Turkum:Yashayotgan insonlar
Turkum:Jurnalistlar
Turkum:Musiqachilar